***ПРИЛОЖЕНИЕ №1***

*Проект*

**Д О Г О В О Р**

за възлагане на обществена поръчка с предмет:

**„ДОСТАВКА, МОНТАЖ И ВЪВЕЖДАНЕ В ЕКСПЛОАТАЦИЯ НА ЛАБОРАТОРНО ОБОРУДВАНЕ В ОБОСОБЕНИ ПОЗИЦИИ, КАКТО СЛЕДВА:**

**ОБОСОБЕНА ПОЗИЦИЯ 1: СИСТЕМА ЗА ИЗРАСТВАНЕ НА КРИСТАЛИ ПО МЕТОДА НА БРИДЖМЕН“**

Днес, …………………….... г., в гр. София между:

**1. ИНСТИТУТ ПО ОПТИЧЕСКИ МАТЕРИАЛИ И ТЕХНОЛОГИИ "АКАД. ЙОРДАН МАЛИНОВСКИ“ ,** с БУЛСТАТ 175905780, със седалище и адрес на управление: гр. София, ул. "Акад. Георги Бончев", бл. 109, представлявано от Директор проф. д-р Цветанка Бабева, наричан по-долу **ВЪЗЛОЖИТЕЛ,** от една страна

И

**2.** .…………………........................…………., със седалище и адрес на управление: .................................................., с ЕИК/БУЛСТАТ [*за чуждестранно лице - съответната идентификация съгласно националното законодателство на държавата, в която лицето е установено*], представлявано от ........................................ в качеството му на ............................... [*длъжност на представляващия*], наричано по-долу за краткост **ИЗПЪЛНИТЕЛ,**

на основание чл. 112, ал. 1 от Закона за обществените поръчки (ЗОП) и въз основа на Решение № ........................ от ....................... г. на Директора на Институт по оптически материали и технологии "Акад. Йордан Малиновски" за класиране на участниците и определяне на изпълнител, след проведена открита процедура за възлагане на обществена поръчка с предмет: ***„ДОСТАВКА, МОНТАЖ И ВЪВЕЖДАНЕ В ЕКСПЛОАТАЦИЯ НА ЛАБОРАТОРНО ОБОРУДВАНЕ В ОБОСОБЕНИ ПОЗИЦИИ, КАКТО СЛЕДВА:***

***ОБОСОБЕНА ПОЗИЦИЯ 1: СИСТЕМА ЗА ИЗРАСТВАНЕ НА КРИСТАЛИ ПО МЕТОДА НА БРИДЖМЕН“***, се сключи настоящият договор за следното:

I. ПРЕДМЕТ НА ДОГОВОРА

**1.1.** Възложителят възлага, а Изпълнителят приема в съответствие с клаузите на договора да извърши доставка на ***система за израстване на кристали по метода на Бриджмен***, включваща:

**1.1.1.** доставка на ***система за израстване на кристали по метода на Бриджмен***, ведно с всички необходими за нормалното му функциониране устройства, модули, системи, софтуер и аксесоари и съпътстваща техническа документация, наричано за кратко „Оборудването", отговарящо на техническите изисквания и изискванията към изпълнението.

**1.1.2.** инсталиране, приемни изпитания на място и въвеждане в експлоатация на Оборудването.

**1.1.3.**обучение, в ИОМТ-БАН, за рутинна поддръжка на апарата на минимум ......... специалисти.

**1.1.4.** обучение, в ИОМТ-БАН, за пускане на проби, работа с апарат, анализ и обработка на резултатите на минимум ........ специалисти.

**1.1.5.**извършване на гаранционен сервиз на Оборудването при условията и в сроковете в раздел IX на настоящия договор.

II. ПРАВА И ЗАДЪЛЖЕНИЯ НА СТРАНИТЕ

2.1. Права и задължения на Изпълнителя:

1. Изпълнителят се задължава да достави на Възложителя Оборудването в срока и при условията в раздел VI, както и в съответствие с техническото предложение на Изпълнителя, придружено с техническата документация на български и/или английски език във вид и версия, необходими за работа на Оборудването.

**2.1.2.** Изпълнителят се задължава да извърши инсталация, приемни изпитания на място на Оборудването и въвеждането му в експлоатация при условията и в сроковете в раздел VI от договора, както и в съответствие с техническото предложение на Изпълнителя. В случай, че за инсталацията на Оборудването е необходима специална подготовка на помещението, Изпълнителят се задължава да предаде на Възложителя точни инструкции за това не по-късно от 3 дни след подписване на договора.

**2.1.3.** Изпълнителят се задължава да проведе Обучение на не по-малко от ........... служители на Възложителя за експлоатация и техническа поддръжка на Оборудването при условията на раздел VIII.

**2.1.4.** Изпълнителят се задължава да извършва гаранционно обслужване на Оборудването при условията и в сроковете в раздел IX на настоящия договор.

**2.1.5.** При изпълнение на задълженията си по настоящия договор Изпълнителят се задължава да полага грижата на добър търговец.

**2.1.6.** При добросъвестно изпълнение на договора Изпълнителят има право да получи определеното възнаграждение в размер, срокове и при условията, предвидени в договора.

* 1. Права и задължения на Възложителя
1. За извършените доставки и услуги - предмет на договора Възложителят се задължава да заплати на Изпълнителя договорената цена в размера, сроковете и при условията, предвидени в договора.

**2.2.2.** Възложителят се задължава да оказва необходимото съдействие на Изпълнителя за добросъвестно и точно изпълнение на договора. Възложителят се задължава да изпълни точно указанията на Изпълнителя в случаи на необходимост от специална подготовка на помещението, в което ще бъде инсталирано Оборудването.

**2.2.3.** Възложителят има право по всяко време да извършва контрол за качественото и точно изпълнение на предмета на договора.

**2.2.4.** Възложителят има право да получи Оборудването и всички услуги - предмет на договора при условията и в сроковете, посочени в него.

**2.2.5.** Възложителят определя свои служители, които да подписват документи във връзка с изпълнението на настоящия договор и да следят за неговото изпълнение, както следва:

1. Вера Маринова Господинова, професор, 029793536, vmarinova@iomt.bas.bg

2. Димитър Захариев Димитров, доцент, 029793536, ddimitrov@iomt.bas.bg

2.2.6. Възложителят има право да откаже приемането на Оборудването или част от него, ако установи несъответствие на доставката с уговореното в настоящия договор.

III. СРОК ЗА ИЗПЪЛНЕНИЕ НА ДОГОВОРА

**3.1.** Срокът за изпълнението на договора е .................. календарни дни от датата на получаване на възлагателно писмо от Възложителя, като:

- доставката на оборудването ще се осъществи в срок от ..........календарни дни от датата на получаване на възлагателно писмо от Възложителя;

- инсталирането, извършването на приемните изпитания на място и въвеждането в експлоатация на оборудването ще се осъществи в срок от ..........календарни дни от датата на доставка на оборудването, удостоверена с приемо-предавателен протокол по т. 6.1.1 от настоящия договор;

- обучението на служителите на Възложителя за експлоатация и рутинна техническа поддръжка на оборудването ще е с продължителност ........... календарни дни от инсталирането, приемните изпитания на място и въвеждането в експлоатация на оборудването;

IV. ЦЕНИ

* 1. Възнаграждението на Изпълнителя е в размер на .................. (с думи) лева;
	2. Цената по т. 4.1. включва всички данъци, такси и други преки и непреки разходи, дължими от Изпълнителя, както и предвидената печалба.

V. УСЛОВИЯ И НАЧИН НА ПЛАЩАНЕ

1. Цената по т. 4.1. се заплаща чрез банков превод, както следва:

**5.1.1.** Плащане в размер на 50 % /петдесет процента/ от договорената сума - в срок до 15 /петнадесет/ работни дни след сключване на договор за доставка на Оборудването и след представяне от Изпълнителя на фактура*.*

**5.1.2.** Окончателно плащане в размер на 50 % /петдесет процента/ от договорената цена - в срок до 15 работни дни след успешното приключване на инсталирането, приемните изпитания на място и въвеждането в експлоатация на оборудването и успешното приключване на обучението на ............ *(не по-малко от трима)* служители на Възложителя за експлоатация и техническа поддръжка на Оборудването и след представяне от Изпълнителя на подписани Протоколи по т. 8.3 и т. 6.6. и фактура.

**5.1.3.** Плащането по т. 5.1.2. се извършва само след предоставяне на техническата документация за Оборудването.

VI. СРОК И УСЛОВИЯ НА ДОСТАВКА НА ОБОРУДВАНЕТО.ИНСТАЛАЦИЯ, ПРИЕМНИ ИЗПИТАНИЯ НА МЯСТО И ВЪВЕЖДАНЕ В ЕКСПЛОАТАЦИЯ

1. Срокът на доставка,инсталация, извършване на приемните изпитания на място и въвеждането в експлоатация на Оборудването е ........... *(не повече от 240 календарни дни)* календарни дни от получаване на възлагателно писмо от Възложителя.

**6.1.1.** Доставката на Оборудването се удостоверява с двустранно подписан Протокол. При констатирани явни недостатъци в Оборудването или липса на всички необходими за нормалното му функциониране устройства, модули, системи, софтуер и аксесоари и съпътстваща техническа документация, Възложителят има право да откаже да подпише Протокола и да отправи препоръки към Изпълнителя за отстраняване на недостатъците.

**6.1.2.** В срока по т. 6.1. се включва времето, в което Изпълнителят следва да отстрани констатирани явни недостатъци на Оборудването.

**6.2.** В срок до 5 (пет) дни преди експедиция Изпълнителят е длъжен да уведоми Възложителя чрез факс или e-mail за конкретните условия и срокове на доставката.

* 1. Рискът за Оборудването преминава върху Възложителя след подписване на протоколите по т. 8.3 и т. 6.6.
	2. Собствеността върху Оборудването преминава от Изпълнителя на Възложителя с пълното заплащане на цената по т. 4.1. от договора.
	3. Изпълнителят се задължава да осигури за своя сметка необходимите за инсталацията на Оборудването специализирани инструменти и апаратура, в случай че такива са необходими.
	4. Успешното приключване на инсталацията, приемните изпитания на място и въвеждането в експлоатация на Оборудването се удостоверява с двустранно подписан Протокол, който се подписва заедно с протокола по т. 8.3. Заедно с двата протокола се подписва и финален приемно-предавателен протокол за доставки.
	5. При неуспешно приключване на инсталацията, приемните изпитания на място и въвеждането в експлоатация на Оборудването, Изпълнителят се задължава да изготви и представи на Възложителя подробен доклад за установените откази, дефекти /повреди/ и несъответствия, който включва и предложения за отстраняването им в определени срокове, който да бъде одобрен от Възложителя. В срока по т. 6.1. се включва времето, в което Изпълнителят следва да отстрани установените откази, дефекти /повреди/ и несъответствия по предходното изречение.
	6. В случаите по т. 6.7. Изпълнителят се задължава да повтори инсталацията, приемните изпитания на място и въвеждането в експлоатация на Оборудването, като всички разходи за повторните инсталация, приемни изпитания на място и въвеждане в експлоатация на Оборудванетоса за негова сметка.

VII. ДОКУМЕНТАЦИЯ

1. Изпълнителят се задължава да предостави на Възложителя на електронен или хартиен носител техническата и експлоатационната документация, необходими за функционирането на Оборудването, заедно с доставката на същото.
2. Изпълнителят се задължава за своя сметка периодично да актуализира документацията, като внася в нея информация за всички изменения на Оборудването и експлоатационната документация, направени по време на гаранционния период, в срок до 15 (петнадесет) дни от изменението.
3. Изпълнителят предоставя на Възложителя документация на български и/или английски език във вид и версия, отговарящи на доставяното по настоящия договор Оборудване.

VIII. ОБУЧЕНИЕ

1. Изпълнителят се задължава да проведе обучение на български и/или английски език за експлоатация и рутинна техническа поддръжка на системата, както следва:

**8.1.1.** Един курс на обучение на не по-малко от ............ *(не по-малко от 3 служители)* служители на Възложителя с продължителност ............ *(не по-малко от 2 календарни дни)* календарни дни от инсталирането, приемните изпитания на място и въвеждането в експлоатация на оборудването, включващо теоретичните и практическите занятия.

**8.1.2.** Изпълнителят се задължава да проведе обучението едновременно с извършването на приемните изпитания на място и въвеждането в експлоатация на Оборудването*.*

**8.2.**Изпълнителят се задължава да издаде сертификат на успешно преминалите обучението служители на Възложителя, позволяващ им самостоятелно да поддържат и работят със системата*.*

**8.3.**Провеждането на обучението се удостоверява с двустранно подписан протокол, който се подписва заедно с протокола по т. 6.6. Заедно с двата протокола се подписва и финален приемно-предавателен протокол за доставки.

IX**. ГАРАНЦИОНЕН СЕРВИЗ**

**9.1.** Изпълнителят се задължава да предостави гаранция за Оборудването, предмет на настоящия договор, срещу фабрични дефекти /повреди/, дефекти в материала, дефекти в изработката му, непредизвикани от неправилно съхранение и/или експлоатация, за срок от ..................................... *(съгласно офертата на Изпълнителя, но не по-малко от 1 година)* от датата на подписване на протоколите по т. 8.3. и 6.6.

**9.2.** В случай че по време на гаранционния сервиз се появят дефекти или повреди в Оборудването и при условие, че Оборудването се експлоатира от Възложителя в съответствие с инструкциите на Изпълнителя, то Изпълнителят ще предприеме необходимите мерки за отстраняване на дефекта или повредата чрез замяна или ремонт на дефектиралата /повредената/ част в максимален срок до ......................... (словом) календарни дни *(но не повече от 40 календарни дни)* от датата на получаване на уведомление от Възложителя, а когато се налага доставката на резервни части от чужбина – в максимален срок до ......................... (словом) календарни дни *(но не повече от* 50 *календарни дни)* от датата на получаване на уведомление от Възложителя за същите.

**9.3.** Всички разходи за ремонти и/или замени на дефектирали или повредени части по време на гаранционния сервиз, както и всички съпътстващи разходи за тях ще бъдат за сметка на Изпълнителя.

**9.4.** В случай, че в срока на гаранционния сервиз Оборудването не функционира в съответствие с изискванията на договора по причини, за които Изпълнителят отговаря, срокът на съответната гаранция се удължава с времето, през което Оборудването не е функционирало.

X. ИЗВЪНГАРАНЦИОННО ОБСЛУЖВАНЕ

**10.1.**При поискване от страна на Възложителя, Изпълнителят се задължава да предостави извънгаранционни услуги, включително доставка, ремонт или замяна на части от Оборудването, предмет на настоящия договор, за период от 3 (три) години от датата на подписване на протоколите по т. 8.3 и 6.6. Тези услуги ще бъдат извършвани при цени и условия, които ще бъдат допълнително договорени от страните.

**10.2.** Ако през периода по т. 10.1. някои резервни части излязат от производство, Изпълнителят се задължава да достави на Възложителя необходимите заместващи части.

XI. ГАРАНЦИИ И НЕУСТОЙКИ

1. ЗА ИЗПЪЛНИТЕЛЯ:

**11.1.1.** При неспазване на сроковете по т. 3.1. по причини, за които Изпълнителят отговоря, същият се задължава да заплати на Възложителя неустойка в размер на 0,5 % (половин процент) от цената по т. 4.1. за всеки просрочен ден.

**11.1.2.** В случай на некачествено изпълнение или забава при изпълнение на задължението си за предоставяне на гаранционни услуги по раздел IX по причини, за които Изпълнителят отговоря, същият е длъжен да заплати на Възложителя неустойка в размер на 0,5 % (половин процент) от цената на забавената услуга за всеки просрочен ден или 0,5 % (половин процент) от цената на некачествено изпълнената услуга.

**11.1.3.** Общата стойност на неустойките, дължими от Изпълнителя, не може да надвишава 20% от цената на договора по т. 4.1.

**11.1.4.** При забавено или неточно изпълнение на договора от Изпълнителя, Възложителят ще задържи съответната част от гаранцията за изпълнение/за поддръжка в гаранционен сервиз или от стойността на окончателното плащане за обезщетяване на вредите от съответното неизпълнение и за дължимите неустойки.

1. ЗА ВЪЗЛОЖИТЕЛЯ:

**11.2.1** В случай, че по вина на Възложителя не бъдат спазени договорените срокове за плащане, същият дължи неустойка за всеки просрочен ден в размер на 1/360 част от законната лихва върху просрочената сума за всеки ден от периода на забавата за съответното плащане, но не повече от размера на това плащане.

1. Плащането на неустойки за забава не освобождава неизправната страна от изпълнението на задълженията й по договора.
2. Всяка от страните може да търси обезщетение за вредите от неизпълнение над стойността на неустойките по общия исков ред.
3. При сключването на този договор, Изпълнителят представя на Възложителя гаранция за изпълнение на договора в размер на 5% (пет на сто) от стойността на поръчката без ДДС, под формата на ....................................... *(парична сума, банкова гаранция или застраховка)*
4. В случай че Изпълнителятпредстави банкова гаранция, същата следва да е безусловна, неотменима, в полза на Възложителя, с възможност да бъде усвоена изцяло или на части и със срок на валидност най-малко 30 (тридесет) календарни дни след изтичане на гаранционните срокове в пълен размер. След изтичане на този срок, банковата гаранция се освобождава поетапно по реда и начина на чл. 11.7. Всички разноски за откриване и поддържане на банковата гаранция са за сметка на Изпълнителя**.** В случай че банката, издала гаранцията за изпълнение на договора, бъде обявена в несъстоятелност или изпадне в неплатежоспособност/свръхзадлъжнялост, или й бъде отнет лиценза, или откаже да заплати предявената от Възложителя сума в 3-дневен срок, Възложителят има право да поиска, а Изпълнителят се задължава да предостави, в срок до 5 (пет) работни дни от направеното искане, съответната заместваща гаранция от друга банкова институция, съгласувана с Възложителя или да предостави на Възложителя гаранция за изпълнение на договора в някоя от другите формите за това.
5. Гаранцията за изпълнение на договора се освобождава по следния начин, както следва:

**11.7.1.** в срок до 30 (тридесет) дни от пълно и точно изпълнение на задълженията на Изпълнителя, подписани приемо-предавателни протоколи без забележки (по т. 6.6 и т. 8.3 от настоящия договор) и отправено искане за това от Изпълнителя**,** Възложителятосвобождава 80% (осемдесет процента) от внесената гаранция за изпълнение на договора, а останалата част в размер на 20% (двадесет процента) от внесената/представената първоначално гаранция за изпълнение остава в полза на Възложителя за обезпечаване на гаранционния сервиз на Оборудването.

**11.7.2.** в срок до 30 (тридесет) дни от изтичане на гаранционните срокове на Оборудването, посочени в т. 9.1 от настоящия договор и отправено писмено искане за това от Изпълнителя**,** Възложителятосвобождава гаранцията за обезпечаване на гаранционния сервиз.

1. В случай че гаранцията за изпълнение е представена под формата на банкова гаранция или застраховка и освобождаването й по реда на т. 11.7.1. не е възможно да се извърши частично, то Възложителят освобождава представената гаранция за изпълнение в пълен размер след представяне от страна на Изпълнителя на гаранция за обезпечаване на гаранционния сервиз по договора, в размер на 20% (двадесет процента) от общия размер на първоначално внесената/представената гаранция за изпълнение на договора и отговаряща на всички изисквания, определени за гаранцията за изпълнение.
2. В случай, че гаранцията за изпълнение е представена под формата на банкова гаранция или застраховка, освобождаването й се извършва чрез предаване на оригинала на Изпълнителя, а в случай на представена гаранция под формата на парична сума – чрез връщането й по сметката на Изпълнителя.
3. Гаранцията за изпълнение не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителяи въпросът е отнесен за решаване пред съда.
4. Възложителят не дължи лихви върху сумите по гаранцията за изпълнение на договора.

XII. ПРЕКРАТЯВАНЕ НА ДОГОВОРА

1. Настоящият договор се прекратява:

а) с изпълнение предмета на договора;

б) при виновно неизпълнение на задълженията на една от страните по договора – с едномесечно писмено предизвестие от изправната страна до неизправната;

в) едностранно от Възложителя с едномесечно писмено предизвестие, ако в резултат на обстоятелства, възникнали след сключването му, не е в състояние да изпълни задълженията си по настоящия договор.

XIII. НЕПРЕОДОЛИМА СИЛА

1. Страните не носят отговорност за забава или неизпълнение на задълженията си по настоящия договор, причинено пряко или непряко от непреодолима сила (природни бедствия, пожари, наводнения, бунтове, граждански размирици, избухване на война или епидемия, стачки или обстоятелства от извънреден характер, които страните при полагане на дължимата грижа не са могли или не са били длъжни да предвидят или предотвратят).
2. В случай на възникване на обстоятелства, имащи характер на непреодолима сила, засегнатата страна е длъжна в 5 (пет) дневен срок от възникването на непреодолимата сила да уведоми писмено другата страна.
3. Наличието на непреодолима сила спира изпълнението на задълженията на страните за времето на действие на непреодолима сила. След отпадане на непреодолимата сила страните са длъжни да подновят изпълнението на договорните си задължения, като сроковете за изпълнение се увеличават съразмерно със срока на действие на непреодолимата сила.

XIV. ДРУГИ УСЛОВИЯ

**14.1.** Всички спорове, възникнали между страните при и по повод тълкуването и изпълнението на този договор, ще се решават по пътя на преговори, а при липса на съгласие – от компетентния български съд.

**14.2.** За всички неуредени въпроси в настоящия договор ще се прилагат разпоредбите на действащото българско законодателство.

**14.3.** Всички съобщения или уведомления при изпълнение на този договор страните ще правят в писмен вид по пощенски път, по имейл или по факс на посочените адреси/телефони/факсове, като за дата на получаването им се счита датата на завеждане в деловодството на страната или датата на получаването им по факс или имейл. Съобщения или уведомления, получени след 16:00 часа или получени в неработен ден ще се считат за получени в следващия работен ден:

- за Възложителя: Институт по оптически материали и технологии "Акад. Йордан Малиновски", с адрес: ул. "Акад. Георги Бончев", бл. 109, 1113, факс +359 2 872 00 73, имейл:iomt@iomt.bas.bg, тел. +359 2 872 00 73

- за Изпълнителя: ......................................................................, адрес: ............................, факс ........................, имейл: ..........................., тел. .............................

**14.4.** Всяка една от страните се задължава да уведоми писмено другата страна при промяна на адресната или друга регистрация в срок от 5 (пет) календарни дни, считано от датата на промяната.

**14.5.** Препращането към определена точка от този договор се отнася до цялата точка, включително всички съдържащи се в нея подточки и приложения.

**14.6.** Страните по настоящия Договор се задължават да предприемат всички необходими мерки за избягване конфликти на интереси, както и да уведомят незабавно Договарящия орган относно обстоятелство, което предизвиква или може да предизвика подобен конфликт.

**14.7.** Конфликт на интереси е налице, когато за безпристрастното и обективно изпълнение на функциите по договора на което и да е лице, може да възникне съмнение поради причини, свързани със семейството, емоционалния живот, политическата или националната принадлежност, икономически интереси или други общи интереси, които то има с друго лице, съгласно чл. 52 и чл. 82 от Регламент 1605/2002 г., относно финансовите разпоредби, приложими за общия бюджет на Европейската общност, изменен с Регламент на Съвета (EO, Евратом) № 1995/2006 г., както и по смисъла на Законa за предотвратяване и разкриване на конфликт на интереси.

**14.8.** Страните се задължават да запазят поверителността на всички предоставени документи, информация или други материали, за срок не по-малко от три години след приключването на оперативната програма в съответствие с чл. 89 (3) от Регламент на Съвета № 1083/2006. Европейската комисия има право на достъп до всички документи, предоставени на лицата, посочени по-горе, като спазва същите изисквания за поверителност.

**14.9.** ИЗПЪЛНИТЕЛЯТ се задължава при поискване да предоставя на оторизираните национални и европейски одиторски и контролни органи в срок цялата необходима информация, отнасяща се до изпълнението на настоящия Договор и да им оказва необходимото съдействие при извършването на одити, проверки и/или разследвания.

**14.10.** Неразделна част от договора са следните Приложения:

- Приложение № 1 –Техническо предложение на Изпълнителя

 - Приложение № 2 –Ценово предложение на Изпълнителя;

 Настоящият договор се състави и подписа в три еднообразни екземпляра, един за Изпълнителя и два за Възложителя и влиза в сила от датата на неговото подписване.

 **ВЪЗЛОЖИТЕЛ: ИЗПЪЛНИТЕЛ:**

**........................................................... ........................................................**

 **(подпис) (подпис)**